Na osnovu čl. 127, 147 i 177 tačka 4 Zakona o osiguranju ("Službeni list Republike Crne Gore", br. 078/06, 019/07, "Službeni list Crne Gore", br. 053/09, 073/10, 040/11, 045/12, 006/13, 055/16, 146/21 ) na\_\_\_\_\_\_\_\_\_\_\_\_\_\_\_ sjednici održanoj \_\_\_\_\_\_\_\_\_\_\_\_\_\_\_\_, Savjet Agencije za nadzor osiguranja donio je

PRAVILNIK

O SADRŽAJU IZVJEŠTAJA I DRUGIH OBAVJEŠTENJA I PODATAKA KOJI SE DOSTAVLJAJU AGENCIJI ZA NADZOR OSIGURANJA I O NAČINU I ROKOVIMA NJIHOVOG DOSTAVLJANJA

("Službeni list Crne Gore", br. 056/21 od 01.06.2021)

I. OSNOVNE ODREDBE

Predmet

Član 1

Ovim pravilnikom bliže se utvrđuje sadržaj izvještaja i drugih obavještenja i podataka koje društvo za osiguranje, društvo za reosiguranje, filijala stranog društva za osiguranje, društvo za posredovanje, društvo za zastupanje u osiguranju, preduzetnik-zastupnik u osiguranju, agencija za pružanje drugih usluga u osiguranju i banka koja obavlja poslove zastupanja u osiguranju dostavljaju Agenciji za nadzor osiguranja (u daljem tekstu: Agencija), kao i način i rokovi njihovog dostavljanja.

Zajedničke odredbe

Član 2

(1) U izvještajima i obrascima propisanim ovim pravilnikom, iznosi i procenti upisuju se sa dvije decimale iza decimalnog zareza.

(2) Podaci u izvještajima i obrascima iz stava 1 ovog člana moraju biti usklađeni sa odgovarajućim pozicijama u finansijskim izvještajima društva, a u slučaju izvještavanja društva za osiguranje i sa odgovarajućim podacima iz mišljenja ovlašćenog aktuara.

(3) Poslovnom godinom u smislu ovog pravilnika smatra se kalendarska godina.

(4) Izvršni direktor društva za osiguranje, društva za reosiguranje, filijale stranog društva za osiguranje, društva za posredovanje, društva za zastupanje u osiguranju, agencije za pružanje drugih usluga u osiguranju i banke koja obavlja poslove zastupanja u osiguranju, odnosno preduzetnik-zastupnik u osiguranju, odgovoran je za tačnost i pouzdanost svih izvještaja, podataka i obavještenja koji se dostavljaju u skladu sa ovim pravilnikom.

II. DRUŠTVA ZA OSIGURANJE

Redovno izvještavanje

Član 3

(1) Društvo za osiguranje (u daljem tekstu: društvo) dužno je da redovno dostavlja Agenciji:

 1. opšta akta i akta poslovne politike, sa mišljenjem ovlašćenog aktuara kada je to propisano, uključujući akta kojima se uspostavljaju interne procedure sa ciljem sprječavanja pranja novca i finansiranja terorizma;

 2. dokaze o izmjenama podataka koji se registruju u Centralnom registru privrednih subjekata (CRPS) i Centralnom klirinškom depozitarnom društvu (CKDD);

 3. obavještenje o promjeni ovlašćenog aktuara, sa ličnim podacima (ime i prezime) za novog aktuara i sa kopijom zaključenog ugovora o osiguranju od profesionalne odgovornosti aktuara;

 4. obavještenje o promjeni internog revizora, sa ličnim podacima (ime, prezime i adresa prebivališta) za novog internog revizora;

 5. zapisnik i odluke sa sjednice skupštine, odnosno odluke akcionara ako se skupština akcionara ne saziva;

 6. obavještenje o zaključenim ugovorima o zastupanju sa bankama i podatke o vrstama osiguranja koje će se nuditi klijentima u tim bankama.

(2) Podaci iz stava 1 ovog člana dostavljaju se najkasnije u roku od 15 dana od dana usvajanja izmjene ili dopune, odnosno donošenja odluke ili akta.

(3) Pored podataka iz stava 1 ovog člana, društvo je dužno da Agenciji dostavi i obavještenje o sazivanju sjednice skupštine akcionara sa predlogom dnevnog reda, najkasnije 15 dana prije održavanja te sjednice.

(4) Ako se sjednica skupštine akcionara saziva u roku kraćem od roka propisanog zakonom kojim se uređuju oblici obavljanja privrednih djelatnosti, obavještenje iz stava 3 ovog člana se dostavlja najkasnije jedan radni dan prije održavanja te sjednice.

(5) Jednočlano društvo koje ne saziva sjednice skupštine akcionara dužno je da u roku iz stava 3 ovog člana Agenciji dostavi obavještenje o odlukama koje je Odbor direktora predložio akcionaru za usvajanje.

(6) Obavještenja i dokumenta iz ovog člana dostavljaju u elektronskoj formi, putem registrovane elektronske adrese za slanje i prijem pošte (u daljem tekstu: e-mail adresa) na zvaničnu e-mail adresu Agencije. Obavještenja i dokumenti se šalju skenirani u PDF formatu i moraju sadržati potpis lica ovlašćenog za zastupanje društva.

Mjesečni izvještaji

Član 4

(1) Društvo koje obavlja poslove životnog osiguranja dužno je da Agenciji dostavlja mjesečni izvještaj Ž\_MO.

(2) Društvo koje obavlja poslove neživotnog osiguranja dužno je da Agenciji dostavlja mjesečni izvještaj NŽ\_MO.

(3) Izvještaje iz st. 1 i 2 ovog člana društvo je dužno da dostavlja koristeći obrasce koji su priloženi uz ovaj pravilnik (Prilog 1) i čine njegov sastavni dio.

(4) Izvještaje iz st. 1 i 2 ovog člana društvo dostavlja Agenciji najkasnije u roku od 15 dana od isteka mjeseca na koji se ti izvještaji odnose.

Tromjesečni izvještaji

Član 5

(1) Društvo je dužno da dostavlja Agenciji sljedeće tromjesečne izvještaje:

 1. Mišljenje ovlašćenog aktuara o podacima iz tromjesečnih izvještaja društva, sačinjeno u skladu sa propisima i standardima kojima se uređuje to mišljenje;

 2. Izvještaj o nalazima interne revizije, sačinjen u skladu sa zakonom;

 3. Finansijske iskaze u obračunskom periodu koji obuhvataju:

 3.1. Bilans stanja,

 3.2. Bilans uspjeha,

 3.3. Bilans novčanih tokova i

 3.4. Izvještaj o promjenama na kapitalu, sačinjene u skladu sa važećim obrascima za finansijske iskaze, objavljenim od strane nadležnog organa;

 4. Dodatne izvještaje, i to:

 4.1. Društvo koje obavlja poslove životnog osiguranja dužno je da Agenciji dostavlja:

 4.1.1. izvještaje Ž\_TM i Ž\_TM\_ST;

 4.1.2. izvještaje ovlašćenog lica о rezultatima izvršenih provjera i testiranja primjene programa za sprovođenje mjera za sprječavanje pranja novca i finansiranja terorizma;“

 4.2. Društvo koje obavlja poslove neživotnog osiguranja dužno je da Agenciji dostavlja izvještaje NŽ\_TM, NŽ\_TM\_OOS i NŽ\_TM\_ST.

 4.3 Društvo je dužno da Agenciji dostavlja izvještaj TM\_OP.

(2) Izvještaje iz stava 1 tačka 4 ovog člana društvo je dužno da dostavlja koristeći obrasce koji su priloženi uz ovaj pravilnik (Prilog 2) i čine njegov sastavni dio, osim izvještaja iz tačke 4.1.2. koji se sačinjavaju u skladu sa propisom koji donosi organ državne uprave nadležan za unutrašnje poslove.

(3) Izvještaje iz stava 1 ovog člana društvo dostavlja Agenciji najkasnije do posljednjeg radnog dana u mjesecu koji slijedi nakon isteka izvještajnog perioda.

(4) Izuzetno od stava 3 ovog člana, izvještaje iz stava 1 ovog člana za posljednje tromjesečje u poslovnoj godini društvo je dužno da dostavi Agenciji najkasnije do 15. februara sljedeće godine.

Godišnji izvještaji

Član 6

(1) Društvo je dužno da, u roku od 15 dana od dana usvajanja izvještaja o reviziji sa mišljenjem o finansijskim iskazima, a najkasnije u roku od četiri mjeseca od isteka poslovne godine na koju se odnose godišnji finansijski izvještaji, Agenciji dostavi sljedeće izvještaje:

 1. Revizorski izvještaj o obavljenoj zakonskoj reviziji godišnjih finansijskih izvještaja, u papirnoj i elektronskoj formi, sačinjen u skladu sa propisima i standardima kojima se uređuje sadržaj tog izvještaja. Papirna forma se dostavlja u originalu i sadrži ime i prezime ovlašćenog revizora koji je odgovoran za sačinjavanje izvještaja, kao i odgovornog lica revizorskog društva.

 2. Izvještaj o obavljenoj reviziji za potrebe Agencije za nadzor osiguranja u papirnoj i elektronskoj formi, sačinjen u skladu sa propisima kojima se uređuje sadržaj tog izvještaja. Papirna forma se dostavlja u originalu i sadrži ime i prezime ovlašćenog revizora koji je odgovoran za sačinjavanje izvještaja, kao i odgovornog lica revizorskog društva.

 3. Godišnje finansijske iskaze, finansijske izvještaje i izvještaj menadžmenta, u skladu sa propisima i standardima kojima se uređuje sadržaj tih izvještaja.

(2) Društvo je dužno da, najkasnije u roku od četiri mjeseca od isteka poslovne godine za koju se izvještaj sastavlja, dostavi Agenciji godišnji izvještaj o poslovanju društva, koji sadrži najmanje:

 1. organizacionu šemu i kadrovsku strukturu po organizacionim jedinicama;

 2. informaciju o poslovnim događajima od značaja a koji su uticali na prihod (poslovni i finansijski), bruto rezultat društva, tržišnu poziciju, kao i na imovinu društva;

 3. informaciju o odnosima sa pravnim licima koja su povezana sa društvom za osiguranje u skladu sa Zakonom;

 4. vlasničku strukturu, a za kvalifikovane imaoce koji su pravna lica, strukturu do nivoa fizičkih lica;

 5. informacije o odnosima sa matičnim društvom i društvima u kojima njegovo matično društvo ima status matičnog ili zavisnog društva, kao i pravne poslove i transakcije koje je društvo imalo sa navedenim licima u skladu sa zakonom kojim se uređuju oblici obavljanja privrednih djelatnosti;

 6. informaciju o kamatnoj stopi koja se koristi za obračun matematičke rezerve kod životnih osiguranja;

 7. prosječni prinos koji je društvo postiglo ulaganjem sredstava matematičke rezerve u prethodne tri godine, a koji se utvrđuje kao ponderisani prosjek prinosa na matematičku rezervu u posljednje tri godine pri čemu se za pondere uzima prosječna vrijednost matematičke rezerve u toku finansijske godine;

 8. broj osiguranih lica po ugovorima o životnom osiguranju na kraju izvještajnog perioda (lice koje je korisnik po više ugovora evidentira se samo jednom);

 9. spisak uslova i tarifa po kojima je društvo obavljalo poslove osiguranja u prethodnoj godini sa datumima donošenja i datumima izmjena odnosno prestanka važenja;

 10. opis planiranih investicionih aktivnosti.

(3) Društvo je dužno da, u roku od 15 dana od dana njihovog usvajanja, a najkasnije u roku od četiri mjeseca od isteka poslovne godine, Agenciji dostavlja:

 1. Mišljenje ovlašćenog aktuara o godišnjim finansijskim izvještajima i godišnjem izvještaju o poslovanju društva sačinjeno u skladu sa propisima i standardima kojima se uređuje to mišljenje;

 2. Mišljenje ovlašćenog aktuara o godišnjem izvještaju o sprovođenju politike saosiguranja i reosiguranja društva sačinjeno u skladu sa propisima i standardima kojima se uređuje to mišljenje;

 3. Godišnji izvještaj o nalazima interne revizije sačinjen u skladu sa zakonom;

 4. Godišnji izvještaj društva za potrebe nadzora koji se dostavlja na obrascima BS i BU, koji se nalaze u prilogu ovog pravilnika (Prilog 3) i obuhvata:

 3.1. Izvještaj o finansijskom položaju - Bilans stanja dostavljen na obrascu Obrazac BS,

 3.2. Izvještaj o dobiti/gubitku - Bilans uspjeha dostavljen na obrascu Obrazac BU i

 3.3. Napomene uz Izvještaje iz prethodnih tač. 3.1. i 3.2.

 5.Godišnji izvještaj o upravljanju rizicima, sačinjen u skladu sa pravilnikom kojim se uređuje bliži način uspostavljanja i sprovođenja sistema upravljanja rizicima.

(4) Godišnji izvještaj za potrebe nadzora iz stava 3 tačka 4 ovog člana sačinjava se u skladu sa uputstvom koje donosi Agencija a kojim se bliže propisuje način izrade Godišnjeg izvještaja društva za osiguranje, odnosno društva za reosiguranje za potrebe nadzora, odnosno način popunjavanja Izvještaja o finansijskom položaju (Bilans stanja) i Izvještaja o dobiti/gubitku (Bilans uspjeha), kao i obavezna sadržina Napomena uz navedene izvještaje.

(5) Društvo je dužno da najkasnije u roku od četiri mjeseca od isteka poslovne godine za koju se izvještaj sastavlja dostavi i dodatne izvještaje, i to:

 1. Društvo koje obavlja poslove životnog osiguranja dužno je da Agenciji dostavlja izvještaje:

 1.1. izvještaje Ž\_GO, Ž\_SPNFT i Ž\_GO\_ST;

 1.2. izvještaje ovlašćenog lica o aktivnostima koje se sprovode radi sprječavanja pranja novca i finanasiranja terorizma

 2. Društvo koje obavlja poslove neživotnog osiguranja dužno je da Agenciji dostavlja izvještaje NŽ\_GO, NŽ\_GO\_OOS i NŽ\_GO\_ST.

(6) Izvještaje iz stava 5 ovog člana društvo je dužno da dostavlja na obrascima koji su priloženi uz ovaj pravilnik (Prilog 4) i čine njegov sastavni dio, osim izvještaja iz tačke 1.2 koji se sačinjavaju u skladu sa propisom koji donosi organ državne uprave nadležan za unutrašnje poslove.

Član 7

(1) Obrazac iz pravilnika kojim se bliže utvrđuje način utvrđivanja i praćenja likvidnosti društava društvo je dužno da dostavlja najkasnije u roku od 20 dana u mjesecu za prethodni mjesec.

(2) Obrasce iz pravilnika kojim se uređuju bliži kriterijumi i način obračunavanja tehničkih rezervi za rezervisane štete društvo je dužno da dostavlja u rokovima iz člana 5 ovog pravilnika.

(3) Obrasce iz odluke kojom se uređuje način procjenjivanja finansijskih ulaganja i potraživanja društva društvo je dužno da dostavlja u roku iz člana 5 ovog pravilnika.

(4) Obrazac iz pravilnika kojim se uređuju bliži kriterijumi i način obračunavanja rezervi za izravnanje rizika društvo je dužno da dostavlja u skladu sa rokovima iz člana 6 ovog pravilnika.

(5) Društvo je dužno da u papirnoj i elektronskoj formi dostavi Pismo menadžmentu, koji sačinjava spoljni revizor u skladu sa pravilnikom kojim se propisuje minimalna sadržina izvještaja o spoljnoj reviziji u društvu za osiguranje, društvu za reosiguranje, u roku od 5 dana od dana prijema istog.

Shodna primjena

Član 8

(1) Na sadržinu izvještaja, obavještenja i drugih podataka koje dio stranog društva za osiguranje i društvo za reosiguranje dostavljaju Agenciji, kao i na rokove i način njihovog dostavljanja shodno se primjenjuju odredbe ovog pravilnika o društvima za osiguranje.

III. DRUŠTVO ZA POSREDOVANJE, DRUŠTVO ZA ZASTUPANJE U OSIGURANJU, PREDUZETNIK-ZASTUPNIK U OSIGURANJU, AGENCIJA ZA PRUŽANJE DRUGIH USLUGA U OSIGURANJU I BANKA KOJA OBAVLJA POSLOVE ZASTUPANJA U OSIGURANJU

Redovno izvještavanje

Član 9

(1) Društvo za posredovanje, društvo za zastupanje u osiguranju, preduzetnik - zastupnik u osiguranju, banka koja obavlja poslove zastupanja u osiguranju i agencija za pružanje drugih usluga u osiguranju i dužni su da redovno dostavljaju Agenciji:

 1. izmjene i dopune statuta;

 2. obavještenje o promjeni sjedišta, promjeni e-mail adrese odnosno adrese prijema službene pošte,

 3. obavještenje o promjeni vlasnika, odbora direktora ako postoji i izvršnog direktora društva, odnosno, kod preduzetnika, o imenovanju poslovođe, sa odgovarajućim ugovorima odnosno odlukama nadležnih organa i ličnim podacima za nova fizička lica (ime, prezime i prebivalište);

 4. obavještenje o promjeni u vlasničkoj strukturi kapitala, sa odgovarajućim ugovorom odnosno odlukom;

 5. dokaze o izmjenama podataka koji se registruju u Centralnom registru privrednih subjekata (CRPS);

 6. procedure kojima se uređuje obavljanje poslova posredovanja, odnosno zastupanja u osiguranju, uključujući procedure koje se odnose na sprječavanje pranja novca i finansiranja terorizma;

 7. obavještenje o broju zaposlenih koji obavljaju poslove zastupanja, odnosno posredovanja u osiguranju za društvo ili banku (ime i prezime, broj ovlašćenja izdatog od strane Agencije).

 8. obavještenje o zaključenju novog, odnosno raskidu postojećeg ugovora o posredovanju, odnosno zastupanju u osiguranju, zaključenog sa društvom za životno osiguranje, sa kopijom zaključenog ugovora, odnosno dokazom o raskidu postojećeg ugovora.

(2) Podaci iz stava 1 ovog člana dostavljaju se u roku od 8 dana od dana nastupanja promjena ili donošenja akata.

(3) Izuzetno od stava 1 ovog člana, društvo za posredovanje dužno je da Agenciji dostavi i kopiju polise osiguranja od odgovornosti zaključene u skladu sa Zakonom, u roku od 8 dana od dana registracije društva u CRPS, odnosno od dana zaključenja nove polise.

(4) Izuzetno od stava 1 ovog člana, preduzetnik - zastupnik u osiguranju ne dostavlja podatke iz tač. 1, 3 i 6 ovog stava.

(5) Izuzetno od stava 1 ovog člana, agencija za pružanje drugih usluga u osiguranju ne dostavlja podatke iz tač. 6 i 7 ovog stava.

(6) Obavještenja i dokumentacija iz stava 1 tač. 1 i 3 ovog člana dostavljaju se u papirnoj i elektronskoj formi, sa registrovane e-mail adrese društva na zvaničnu e-mail adresu Agencije. Obavještenja i dokumentacija šalju se skenirani u PDF formatu i moraju sadržati potpis lica ovlašćenog za zastupanje društva.

(7) Obavještenja i dokumentacija iz stava 1 tač. 2, 4 do 7 i stava 3 ovog člana dostavlja se u elektronskoj formi na način propisan stavom 6 ovog člana.

Godišnje izvještavanje

Član 10

(1) Društvo za posredovanje, društvo za zastupanje u osiguranju, preduzetnik zastupnik u osiguranju i agencija za pružanje drugih usluga u osiguranju dužni su da godišnje dostavljaju Agenciji godišnje finansijske iskaze:

 1. Bilans stanja,

 2. Bilans uspjeha i

 3. Statistički aneks sačinjene u skladu sa važećim propisima najkasnije do 5. aprila tekuće godine za prethodnu godinu.

(2) Ukoliko je lice iz stava 1 ovog člana shodno zakonu dužno da sačinjava i druge finansijske izvještaje, dužno je da navedene izvještaje dostavi najkasnije do 5. aprila tekuće godine za prethodnu godinu.

(3) Društvo za posredovanje, društvo za zastupanje u osiguranju, preduzetnik zastupnik u osiguranju i banka, koji obavljaju poslove posredovanja, odnosno zastupanja u osiguranju, u dijelu životnih osiguranja, dužni su da godišnje dostavljaju Agenciji izvještaje ovlašćenog lica o aktivnostima koje se sprovode radi sprječavanja pranja novca i finanasiranja terorizma, u skladu sa propisom koji donosi organ državne uprave nadležan za unutrašnje poslove, najkasnije u roku od četiri mjeseca od isteka poslovne godine za koju se izvještaj sastavlja.

Član 11

(1) Društvo za posredovanje dužno je da godišnje Agenciji dostavlja izvještaje P\_OP i P\_GO.

(2) Društvo za zastupanje u osiguranju, preduzetnik - zastupnik u osiguranju i banka koja obavlja poslove zastupanja u osiguranju dužno je da godišnje Agenciji dostavlja izvještaje Z\_OP i Z\_GO.

(3) Izvještaje iz st. 1 i 2 ovog člana dostavljaju se koristeći obrasce koji su priloženi uz ovaj pravilnik (Prilog 5) i čine njegov sastavni dio.

(4) Izvještaje iz st. 1 i 2 ovog člana obveznici su dužni da dostavljaju godišnje do 5. aprila tekuće godine za prethodnu godinu.

**Tromjesečno izvještavanje**

**Član 11a**

Društvo za posredovanje, društvo za zastupanje u osiguranju, preduzetnik zastupnik u osiguranju i banka, koji obavljaju poslove posredovanja, odnosno zastupanja u osiguranju, u dijelu životnih osiguranja, dužni su da dostavljaju Agenciji tromjesečne izvještaje ovlašćenog lica о rezultatima izvršenih provjera i testiranja primjene programa za sprovođenje mjera za sprječavanje pranja novca i finansiranja terorizma, u skladu sa propisom koji donosi organ državne uprave nadležan za unutrašnje poslove, najkasnije do posljednjeg radnog dana u mjesecu koji slijedi nakon isteka izvještajnog perioda.

IV. NAČIN I FORMAT DOSTAVLJANJA IZVJEŠTAJA

Član 12

(1) Izvještaji iz čl. 4, 5, 6 7, 810 i 11 ovog pravilnika dostavljaju se u elektronskoj formi preko portala Agencije na adresi https://portal.ano.me, potpisani kvalifikovanim elektronskim potpisom u smislu zakona kojim se uređuje elektronska identifikacija i elektronski potpis, a na zahtjev Agencije i u papirnoj formi.

(2) Detaljniji način i format dostavljanja izvještaja u smislu stava 1 ovog člana uređuje Agencija posebnim tehničkim uputstvom.

(3) Izvještaji iz ovog pravilnika koji se dostavljaju u papirnoj formi, dostavljaju se u originalu i sadrže ime i prezime i potpis lica koje je odgovorno za sačinjavanje izvještaja i lica odgovornog za zastupanje obveznika.

(4) Agencija posebnim aktom bliže uređuje način popunjavanja pojedinih izvještaja iz ovog pravilnika.

V. PRELAZNE I ZAVRŠNE ODREDBE

Član 13

Stupanjem na snagu ovog pravilnika prestaje da važi Pravilnik o sadržini izvještaja, obavještenja i drugih podataka koji se dostavljaju Agenciji za nadzor osiguranja i o načinu i rokovima njihovog dostavljanja ("Službeni list Crne Gore", br. 063/17 i 030/20), osim odredbi:

* člana 4 stav 1 tač. 1, 11, 12 i 13 koji ostaje na snazi do 20. 07. 2021.,
* člana 4 stav 1 tač. 2, 3, 4, 5, 6, 7, 8, 9 i 10 koji ostaje na snazi do 05. 08. 2021. i
* člana 5 koji ostaje na snazi do 20. 06. 2021. godine.

Član 14

Ovaj pravilnik stupa na snagu osmog dana od objavljivanja u “Službenom listu Crne Gore” a primjenjuje se na izvještaje koji se dostavljaju nakon 31.03.2023.godine.

Izuzetno od stava 1 ovog člana:

* dodatni kvartalni izvještaj Ž\_TM\_ST primjenjivaće se od 01. 01. 2022. godine;
* dodatni kvartalni izvještaj NŽ\_TM\_ST primjenjivaće se od 01. 01. 2022. godine, osim obrasca NŽ\_TM\_ST\_V čija primjena počinje počev od 01. 07. 2022. godine;
* godišnji dodatni izvještaj NŽ\_GO\_ST primjenjivaće se počev od godišnjeg izvještaja za 2022. godinu.
* prvi godišnji izvještaj o upravljanju rizicima iz člana 6 stav 3 tačka 5, društvo je dužno da dostavi Agenciji u roku iz člana 6 stav 3 nakon isteka poslovne 2024. godine;
* prvi godišnji izvještaj iz člana 10 stav 3 društvo je dužno da dostavi Agenciji do 30. 06. 2023. godine.

**PREDSJEDNIK SAVJETA**

 **Uroš Andrijašević**

**O b r a z l o ž e n j e**

Predložene dopune Pravilnika o sadržaju izvještaja i drugih obavještenja i podataka koji se dostavljaju Agenciji za nadzor osiguranja i o načinu i rokovima njihovog dostavljanja (u daljem tekstu: Pravilnik), odnose se na propisivanje obaveze dostavljanja dodatnih izvještaja iz oblasti sprječavanja pranja novca i finansiranja terorizma, a čije donošenje predstavlja obavezu društava za životno osiguranje, kao i društava za posredovanje, odnosno zastupanje u osiguranju, preduzetnika zastupnika u osiguranju i banaka, koji obavljaju poslove posredovanja, odnosno zastupanja u osiguranju u dijelu životnih osiguranja, shodno regulativi kojom je uređeno sprječavanje pranja novca i finansiranja terorizma.

Naime, član 4 Pravilnika o načinu rada ovlašćenog lica, načinu sprovođenja unutrašnje kontrole, čuvanju i zaštiti podataka, načinu vođenja evidencija i osposobljavanju zaposlenih („Sl. list CG“ br. 71/20 u daljem tekstu: Pravilnik o načinu rada ovlašćenog lica, načinu sprovođenja unutrašnje kontrole, čuvanju i zaštiti podataka, načinu vođenja evidencija i osposobljavanju zaposlenih), koji je donijet na osnovu člana 48 stav 3 Zakona o sprječavanju pranja novca i finansiranja terorizma („Sl. list CG“ br. 33/14, 44/18, 73/19, 70/21, u daljem tekstu: Zakon o SPNFT), propisuje obavezu ovlašćenog lica da kvartalno, metodom slučajnog uzorka ili na drugi odgovarajući način, vrši provjere i testiranja primjene programa za sprovođenje mjera za sprječavanje pranja novca i finansiranja terorizma, te da o rezultatima izvršenih provjera i testiranja sačini izvještaj i dostavi ga Agenciji za nadzor osiguranja (u daljem tekstu: Agencija), kao nadležnom nadzornom organu iz člana 94 stav 1 tačka 4 Zakona o SPNFT, na zahtjev Agencije, u roku od tri dana od dana prijema zahtjeva.

Takođe, članom 5 Pravilnika o načinu rada ovlašćenog lica, načinu sprovođenja unutrašnje kontrole, čuvanju i zaštiti podataka, načinu vođenja evidencija i osposobljavanju zaposlenih propisano je da o aktivnostima koje radi sprječavanja pranja novca i finanasiranja terorizma sprovodi, ovlašćeno lice, jednom godišnje, a po potrebi i češće, sačinjava izvještaj iz oblasti sprječavanja pranja novca i finansiranja terorizma, čija je sadržina propisana u stavu 2 istog člana Pravilnika o načinu rada ovlašćenog lica, načinu sprovođenja unutrašnje kontrole, čuvanju i zaštiti podataka, načinu vođenja evidencija i osposobljavanju zaposlenih, te da navedeni izvještaj dostavi Agenciji kao nadležnom nadzornom organu iz člana 94 stav 1 tačka 4 Zakona o SPNFT, na zahtjev Agencije, u roku od tri dana od dana prijema zahtjeva.

U cilju normiranja obaveze redovnog dostavljanja izvještaja propisanih čl. 4 i 5 Pravilnika o načinu rada ovlašćenog lica, načinu sprovođenja unutrašnje kontrole, čuvanju i zaštiti podataka, načinu vođenja evidencija i osposobljavanju zaposlenih, predložene su izmjene u članovima 5, 6, 10 i 11 Pravilnika, na način da su društva za životno osiguranje, kao i društva za posredovanje, odnosno zastupanje u osiguranju, preduzetnik zastupnik u osiguranju i banka, koji obavljaju poslove posredovanja, odnosno zastupanja u osiguranju u dijelu životnih osiguranja, kao obveznici iz člana 4 stav 2 tač. 8 i 9 Zakona o SPNFT, dužni dostavljati navedene izvještaje u roku od četiri mjeseca od isteka poslovne godine za koju se izvještaj sastavlja (za godišnje izvještaje, propisane članom 5 Pravilnika o načinu rada ovlašćenog lica, načinu sprovođenja unutrašnje kontrole, čuvanju i zaštiti podataka, načinu vođenja evidencija i osposobljavanju zaposlenih „Sl. list CG“ br. 71/20), odnosno najkasnije do posljednjeg radnog dana u mjesecu koji slijedi nakon isteka izvještajnog perioda (za tromjesečne izvještaje, propisane članom 4 Pravilnika o načinu rada ovlašćenog lica, načinu sprovođenja unutrašnje kontrole, čuvanju i zaštiti podataka, načinu vođenja evidencija i osposobljavanju zaposlenih.

Pored navedenog, a cilju dobijanja ažurnih informacija o broju obaveznika iz člana 4 stav 2 tačka 9 Zakona o SPNFT, tj. društava za posredovanje, odnosno zastupanje u osiguranju, preduzetnika zastupnika u osiguranju i banaka, koji obavljaju poslove posredovanja, odnosno zastupanja u osiguranju u dijelu životnih osiguranja, uvedena je dodatna obaveza u novoj tački člana 9 stav 1 Pravilnika o načinu rada ovlašćenog lica, načinu sprovođenja unutrašnje kontrole, čuvanju i zaštiti podataka, načinu vođenja evidencija i osposobljavanju zaposlenih.

Nakon revizije obrazaca kojima je uređen sadržaj redovnih izvještaja koji se dostavljaju za potrebe nadzora, utvrđena je potreba za izmjenu određenih obrazaca u cilju obezbijeđivanja većeg kvaliteta i obuhvata podataka koji se redovno dostavljaju za potrebe nadzora u Prilogu 1, Obrazac pod nazivom “Ž\_MO\_II – Aktivne polise životnog osiguranja, u Prilogu 2 , Obrazac pod nazivom “Ž\_TM\_III – Aktivne polise životnog osiguranja” i u Prilogu 4, Obrazac pod nazivom “Ž\_GO\_III – Aktivne polise životnog osiguranja” su zamijenjeni novim obrascima pod istim nazivom u izvještajima iz člana 5 stav 1 tačka 4, 4.1.

Takođe, u cilju usklađivanja sadržaja obrazaca u Prilogu 2, pod nazivom „NŽ\_TM\_ST\_V – Statistički podaci o bruto fakturisanoj premiji ostvarenoj od strane ugovarača pravnog lica, klasifikovanim po djelatnostima koje obavljaju” i u Prilogu 4, pod nazivom “NŽ\_GO\_ST\_V – Statistički podaci o bruto fakturisanoj premiji ostvarenoj od strane ugovarača pravnog lica, klasifikovanim po djelatnostima koje obavljaju” sa strukturom klasifikacije djelatnosti (Klasifikacija djelatnosti, Monstat, 2010), predmetni obrasci zamijnjeni novim, kojim je obuhvaćena nedostajuća djelatnost „ Usluge pružanja smještaja i ishrane“u izvještajima iz člana 5 stav 1 tačka 4, 4.2.

Izmjenama obrasca Ž\_TM izvještaja iz člana 5 tačka 4.1 Pravilnika u dijelu stranice Ž\_TM\_VI, obrasca NŽ\_TM iz člana 5 tačka 4.2 Pravilnika u dijelu stranice NŽ\_TM\_V, obrasca Ž\_GO iz člana 6 tačka 5.1 Pravilnika u dijelu stranice Ž\_GO\_VII i obrasca NŽ\_GO izvještaja iz člana 6 tačka 5.2 Pravilnika u dijelu stranice NŽ\_GO\_VII omogućen je prikaz ulaganja sredstava tehničkih rezervi društava za osiguranje u dodatne vrste imovine (potraživanja od osiguranika po osnovu premije osiguranja i saosiguranja, ne starija od 90 dana i potraživanja od reosiguravača po osnovu nastalih šteta iz reosiguranja, ne starija od 90 dana), koje su propisane Pravilnikom o deponovanju i ulaganju sredstava tehničkih rezervi društva za osiguranje („Službeni list Crne Gore“, br. 141/22 od 19.12.2022. godine). Izvršeno je usklađivanje i u dijelu investicionih jedinica investicionih fondova u koje je, shodno Pravilniku o deponovanju i ulaganju sredstava tehničkih rezervi društva za osiguranje, dozvoljeno ulagati sredstva tehničkih rezervi. Takođe, predloženim izmjenama u dijelu kvartalnog i godišnjeg izvještavanja o deponovanju i ulaganju sredstava tehničkih rezervi propisani su dodatni podaci za svaku pojedinačnu vrstu imovine, potrebni za sveobuhvatniju kvartalnu/godišnju posrednu kontrolu deponovanja i ulaganja sredstava tehničkih rezervi društva za osiguranje. Početak primjene za sve predložene izmjene je odmah tj. od narednog godišnjeg/tromjesečnog izvještavanja.

Izmjenom obrasca NŽ\_TM iz čl. 5 stav 1 tačka 4.2 Pravilnika, NŽ\_TM\_III, tabela sa podacima o polisama neživotnog osiguranja, koja je prikazivala podatke na ukupnom nivou, je proširena kako bi se prikazali podaci po vrstama neživotnih osiguranja.

Dopunom člana 6 stav 3 tačkom 5 je propisan rok u kojem društvo za osiguranje dostavlja Agenciji godišnji izvještaj o upravljanju rizicima, propisan Pravilnikom o sistemu upravljanja u društvima za osiguranje.

S obzirom da je Pravilnikom o sistemu upravljanja u društvima za osiguranje propisano da je društvo dužno da prvi izvještaj o sprovedenoj sopstvenoj procjeni rizika i solventnosti dostavi Agenciji do 31. 12. 2024. godine, te da se odredbe tog akta primjenjuju od 01. 01. 2024. godine, odredbom o odloženoj primijeni iz predmetnog pravilnika je propisano da se prvi godišnji izvještaj o upravljanju rizicima dostavlja nakon isteka poslovne 2024. godine.